Publication: Magyar Közlöny
Issue: MK-2003-40 (Year: 2003, Number: 40)
Era: 1990-2004
Section: a 23/2003. (IV. 24.) GKM rendelethez*
Paragraph Index: 559

c) (i) 12 méternél kisebb hosszúságú géphajó az e szabály a) bekezdésében elõírt lámpák helyett egy minden oldalról látható fehér fényû lámpát és az oldallámpákat viselheti; (ii) 7 méternél kisebb hosszúságú géphajó, melynek legnagyobb sebessége nem haladja meg a 7 csomót, az e szabály a) bekezdésében elõírt lámpák helyett egy minden oldalról látható fehér fényû lámpát viselhet. Az ilyen hajó, ha lehetséges, viseljen oldallámpákat is; (iii) a 12 méternél kisebb hosszúságú géphajón az árboclámpát vagy a minden oldalról látható lámpát, amennyiben a középvonalban való elhelyezésük nem lehetséges, a hajó hosszanti középvonalán kívül is el lehet helyezni, feltéve, hogy az oldallámpákat egyetlen egyesített lámpásként, a hajó hosszanti középvonalában, illetve az árboclámpa vagy a minden oldalról látható lámpa elhelyezésének hosszanti vonalához lehetõ legközelebb viseli.

Source: https://magyarkozlony.hu/hivatalos-lapok/2e72167675ab9de53a766f2e8ff24eebb8b45c9c/dokumentumok/3fc892723f784b7239921e296e1ba2f32c28559e/letoltes